Η εφαρμογή του διοδικού Laser σαν συμπληρωματική θεραπεία στην χειρουργική αντιμετώπιση της περιεμφυτευματίτιδας. Μια συγκριτική κλινική μελέτη.:
Creators: name: Παπαδόπουλος, Χρήστος Αναστασίου
Publisher: name: Aristotle University of Thessaloniki
Year: 2014
Subjects: περιεμφυτευματίτιδα
χειρουργική θεραπεία
ακτινοβόλιση
periimplantitis
surgical therapy
laser

description: Σκοπός της διατριβής ήταν η διερεύνηση της αποτελεσματικότητας της συμπληρωματικής εφαρμογής του διοδικού laserστα πλαίσια της χειρουργικής αντιμετώπισης με κρημνό πρόσβασης των περιεμφυτευματικών βλαβών.Η παρούσα κλινική μελέτη σχεδιάστηκε ως μία προοπτική τυχαιοποιημένη συγκριτική κλινική μελέτη.Η θεραπεία πραγματοποιήθηκε σε 16 ασθενείς, οι οποίοι χωρίστηκαν σε δύο ομάδες θεραπείας. Στην ομάδα ελέγχου εφαρμόστηκαν κρημνοί πρόσβασης και πλαστικά εργαλεία. Στην ομάδα Laser εφαρμόστηκε επιπρόσθετα ακτινοβόληση της επιφάνειας του εμφυτεύματος με διοδικό laser 980 nm. Οι παράμετροι που μελετήθηκαν ήταν βάθος θυλάκου, απώλεια πρόσφυσης, δείκτης αιμορραγίας, δείκτης πλάκας. Οι μετρήσεις πραγματοποιήθηκαν στον χρόνο αρχικών μετρήσεων, τριών μηνών και έξι μηνών μετά το χειρουργείο. Στην ομάδα ελέγχου καταγράφηκε στατιστικά σημαντική μείωση του βάθους θυλάκου από τον χρόνο αρχικών μετρήσεων στον τρίμηνο επανέλεγχο. Στην ομάδα laser η μείωση στο βάθος θυλάκου ήταν επίσης στατιστικά σημαντική την ίδια περίοδο. Στον εξάμηνο επανέλεγχο το βάθος θυλάκου ήταν για τις δύο ομάδες παρόμοιο. Στατιστικά σημαντική μείωση εμφάνισε ο δείκτης αιμορραγίας στην ομάδα ελέγχου και στην ομάδα laser στο τρίμηνο επανέλεγχο. Τα επίπεδα των τιμών αυτών διατηρήθηκαν και στον εξάμηνο επανέλεγχο. Οι τιμές των παραπάνω παραμέτρων δεν είχαν στατιστικά σημαντική διαφορά μεταξύ των ομάδων σε καμία χρονική στιγμή μέτρησης. Η βελτίωση όσον αφορά στην απώλεια πρόσφυσης ήταν στατιστικά σημαντική μόνο στην ομάδα laser στους 3 μήνες. Τέλος, ο δείκτης πλάκας παρουσίασε στατιστικά σημαντική μείωση (p&lt; 0,001) μόνο στην ομάδα ελέγχου στον τρίμηνο επανέλεγχο σε σχέση με τις τιμές των αρχικών μετρήσεων.
description: The aim of the present thesis was the study of the effectiveness of the additional application of diode laser in the surgical intervention of peri implant lesions through an access flap. The present clinical trial was planned as a prospective randomized comparative clinical study. Therapy was performed on 16 patients who were divided into two groups of therapy. In the control group therapy was performed by access flaps and plastic mechanical instruments. In the laser group additional laser irradiation of the implant surface with diode laser of 980 nm was performed. The parameters studied were pocket depth, attachment loss, bleeding index and plaque index. Measurements were made at baseline, the three month recall and six month recall after surgery. In the control group a statistically significant reduction of the pocket depth was recorded from baseline to the three month recall. In the laser group the pocket depth reduction was also statistically significant in the tree month recall. In the six month recall the pocket depth was similar for both groups. Statistically significant reduction was recorded for the bleeding index in the control group and in the laser group in the three month recall. Similar values were recorded in the six month recall. The aforementioned parameter levels had no statistically important difference between the groups in any time point recording. Improval of the clinical attachment loss was statistically significant only in the laser group in the three month recall. Finally, the plaque index presented a statistically important reduction only in the control group in the three month recall in comparison to the baseline measurements.